KISS บวกแรง 5% นิวไฮรอบ 3 เดือน วางเป้ายอดขายปีนี้โต 30% แนะซื้อเป้า 11 บ.   
KISS บวกแรง 5% นิวไฮรอบ 3 เดือน วางเป้ายอดขายปีนี้โต 30% รุกขยายตลาดต่างประเทศ แนะซื้อเป้า 11 บาท   
KISS บวกแรง 5% นิวไฮรอบ 3 เดือน วางเป้ายอดขายปีนี้โต 30% รุกขยายตลาดต่างประเทศ แนะซื้อเป้า 11 บาท   
6 ก.พ. 2566

ผู้สื่อข่าวรายงานว่า วันนี้(6 ก.พ.65) บริษัท โรจูคิส อินเตอร์เนชั่นแนล จำกัด (มหาชน) หรือ KISS  เวลา 15:05 น. อยู่ที่ระดับ 9.70 บาท บวก 0.50 บาท หรือ 5.43% ด้วยมูลค่าซื้อขาย 102.90 ล้านบาท ราคาหุ้นแรงในรอบ 3 เดือน โดยเทียบตั้งแต่หุ้นยืนที่ระดับ 9.95 บาท เมื่อวันที่ 1 พ.ย.65

โดยก่อนหน้านี้นางสาววิภาภรณ์ เนียมละออง ประธานเจ้าหน้าที่บริหารฝ่ายบัญชีและการเงิน KISS เปิดเผยว่า ในปี 65 บริษัทเชื่อว่ายอดขายจะกลับมาเติบโตเล็กน้อยจากปีก่อน หลังสถานการณ์ของโควิด-19 คลี่คลาย โดยวางเป้าหมายยอดขายจากผลิตภัณฑ์กลุ่มผลิตภัณฑ์บำรุงผิวแบบเซรั่มเข้มข้น ภายใต้แบรนด์ Rojukiss (โรจูคิส) เติบโตที่ระดับ 10% จากปีก่อนที่มียอดขาย 620 ล้านบาท และในปี 67 บริษัทจะมียอดขายภายใต้แบรนด์ Rojukiss ที่ระดับ 1,000 ล้านบาท จากการขยายตลาด ขยายช่องทางการจำหน่าย และการออกผลิตภัณฑ์ใหม่ ๆ
สำหรับในปี 66 บริษัทได้ตั้งเป้าหมายยอดขายรวมเติบโตไม่น้อยกว่า 20-30% ซึ่งถือเป็นปีที่บริษัทสามารถกลับมามียอดขายเติบโตอย่างก้าวกระโดด หลังจากที่ในช่วง 2 ปีที่ผ่านมา (ปี 63-64) ได้รับผลกระทบจากโควิด-19 ทำให้ยอดขายหดตัวลงไปประมาณ 18% ต่อเนื่องทั้ง 2 ปี
โดยในปี 2566 บริษัทได้วางงบการตลาดไว้ที่ประมาณ 15-18% ของยอดขาย เป็นการทำการตลาดเพื่อสนับสนุนยอดขายในทุกช่องทาง โดยเฉพาะช่องทางออนไลน์ ทั้งนี้บริษัทมีแผนจะทำการตลาดแบบ Social Commerce เองมากขึ้น ควบคู่กับการทำการตลาดร่วมกับพันธมิตร
นางสาววิภาภรณ์ กล่าวอีกว่า กลุ่มผลิตภัณฑ์ภายใต้แบรนด์ Sis2sis ซึ่งเป็นกลุ่มสินค้าที่เจาะกลุ่มวัยรุ่น จะเห็นการกลับมาเติบโตของยอดขายมากขึ้นในปี 66 จากการกลับมาออกมาใช้ชีวิตนอกบ้านมากขึ้น ทำให้สินค้าในกลุ่มที่เกี่ยวข้องกับการแต่งหน้า (makeup) กลับมามียอดขายที่ฟื้นตัวที่ดี และในส่วนของสินค้าที่เกี่ยวข้องกับยาและการรักษาทางการแพทย์ เช่น ยาพ่นจมูกป้องกันโควิด-19 ยังมียอดขายเข้ามาต่อเนื่อง และเริ่มขยายไปจำหน่ายมากขึ้นตามร้านขายยาชั้นนำต่าง ๆ
นอกจากนี้ในส่วนของตลาดต่างประเทศ บริษัทมองว่าตลาดอินโดนีเซีย และเวียดนาม ยังคงเห็นการเติบโตของยอดขายที่ดี และบริษัทยังมีการส่งสินค้าใหม่เข้าไปจำหน่ายมากขึ้น พร้อมกับมองโอกาสในการหาพันธมิตรประเทศอื่น ๆ ในเอเชียตะวันออกเฉียงใต้ และเอเชียเหนือ เพื่อขยายตลาดใหม่ ๆ เพิ่มขึ้นในปี 66 ด้วย โดยคาดว่าในปี  65 ยอดขายต่างประเทศจะเติบโต 20% จากปีก่อนที่มียอดขาย 124 ล้านบาท และในปี 69 ยอดขายจะแตะระดับ 600-700 ล้านบาท
ด้านบริษัทหลักทรัพย์ กรุงศรี จำกัด (มหาชน) แนะเก็งกำไร บริษัท โรจูคิส อินเตอร์เนชั่นแนล จำกัด (มหาชน) หรือ KISS คงคำแนะ “ซื้อ” ราคาพื้นฐาน 11 บาท